Ο σερ Ράιαμ ήταν ικανός Άρχοντας Διοικητής της Βασιλικής Φρουράς.
Μα ήταν άρρωστος για καιρό. Ελπίζω να πέθανε γαλήνια.
Μάλιστα, μεγαλειότατε.
Πέθανε ήρεμος στον ύπνο του.
Οι Σιωπηλές Αδελφές προετοιμάζουν τη σορό του.
Ο νέος Άρχοντας Διοικητής, ο σερ Χάρολντ,
θα ήθελε να βρεθεί γρήγορα αντικαταστάτης του σερ Ράιαμ στη Βασιλική Φρουρά.
Μεγαλειότατε. Άρχοντές μου.
Οι ιππότες της Βασιλικής Φρουράς πρέπει σύντομα να ξαναγίνουν επτά.
Με τη βοήθεια του Χεριού, κάλεσα μερικούς υποψήφιους στην αυλή.
Όλοι πέρασαν τις δοκιμασίες τους.
Χάθηκαν τέσσερα πλοία. Το τελευταίο είχε τη σημαία μου.
Τα Στέπστοουνς καίγονται,
κι εσείς αμφιταλαντεύεστε για ζητήματα της αυλής.
Αν έχετε κάτι να συζητήσετε, άρχοντα Κόρλις…
Θέλω να μάθω τι θα γίνει με τα πλοία και τους άντρες μου.
Το στέμμα θα σας αποζημιώσει για αυτά
και θα στηρίξει τις οικογένειες των αντρών.
Δεν θέλω αποζημίωση.
Θέλω να καταλάβω τα Στέπστοουνς και να κάψω τον Καβουροταϊστή.
Δεν είμαι έτοιμος ν' ανοίξω πόλεμο με τις Ελεύθερες Πόλεις.
Οι πειρατές δεν είναι οι Ελεύθερες Πόλεις.
Ποιος νομίζεις ότι τους δίνει πλοία και εφόδια;
Σε όλη τους την ιστορία,
τα Επτά Βασίλεια δεν έχουν πολεμήσει τις Ελεύθερες Πόλεις.
Αν συνέβαινε αυτό, οι απώλειες θα ήταν ανυπολόγιστες.
Τι λόγο έχει ο Καβουροταϊστής να μας φοβάται;
Ο αδερφός του βασιλιά κατέλαβε το Ντράγκονστοουν
και το ενίσχυσε με τους Χρυσούς Μανδύες.
Ο Ντέιμον κάνει κατάληψη εκεί ενάμιση χρόνο
χωρίς καν να διαμαρτυρηθεί το στέμμα.
Σας προειδοποιώ, άρχοντα Κόρλις:
Η θέση στο τραπέζι του βασιλιά δεν σας κάνει ισότιμο.
Ενήργησα, Κόρλις.
Έστειλα απεσταλμένους στο Πέντος και το Βολάντις,
μήπως βρούμε έναν κοινό σκοπό.
Πλοία και άντρες είναι σε ετοιμότητα.
Το θέμα με τα Στέπστοουνς θα διευθετηθεί. Εν καιρώ.
Έχεις ιππείς δράκων, πατέρα.
Στείλε εμάς.
Δεν είναι τόσο απλό, Ρεϊνίρα.
-Θα ήταν επίδειξη δύναμης. -Τουλάχιστον η πριγκίπισσα έχει σχέδιο.
Εννοούσα ότι πρέπει…
Ίσως τα ταλέντα της πριγκίπισσας μπορούν ν' αξιοποιηθούν καλύτερα, μεγαλειότατε.
Πήγαινε την πριγκίπισσα
να επιληφθεί του νέου διορισμού στη φρουρά, Άρχοντα Διοικητή.
Εξαιρετική ιδέα, μεγαλειότατε.
Θα σε προστατεύει κι αυτός ο ιππότης. Εσύ πρέπει να επιλέξεις.
Σερ Ντέσμοντ Κάρον.
Εξαιρετικός ιππότης, πριγκίπισσα.
Πλησιάστε, σερ Ντέσμοντ.
Υιός του σερ Ρόις Κάρον,
ο σερ Ντέσμοντ αποδείχθηκε δυνατός και σταθερός στους αγώνες και εκτός αυτών.
Ενώ περνούσε από το Κίνγκσγουντ καθώς ερχόταν στο Κινγκς Λάντινγκ,
πρόσφατα έφερε έναν επίδοξο λαθροθήρα ενώπιον της δικαιοσύνης.
Ευχαριστήστε τον για την αφοσίωσή του, πριγκίπισσα.
Ευχαριστούμε για την αφοσίωσή σας στο στέμμα.
Σερ Ράιμαν Μάλιστερ.
Υιός του άρχοντα Λάιμοντ Μάλιστερ του Σίγκαρντ.
Νικητής της αναμέτρησης στο Σάιντερ Χολ
ανάμεσα σε 23 ιππότες.
Χρίστηκε ιππότης στα 18…
Έχει κανείς τους εμπειρία στη μάχη;
Εκτός από τη σύλληψη λαθροθηρών;
Ο σερ Κρίστον Κόουλ.
Υιός του επιστάτη του άρχοντα του Μπλακχέιβεν.
Καλώς ήρθες, σερ Κρίστον.
Είδες μάχη στα Στόρμλαντς;
Στο Ντόρνις Μάρτσις.
Πολέμησα έναν χρόνο ενάντια στις επιδρομές των αντρών του Ντορν.
Ο σερ Ντοντάριον με έχρισε ιππότη
αφού γκρεμίσαμε δύο παρατηρητήρια στο Μπονγουέι.
Επιλέγω τον σερ Κρίστον Κόουλ.
Ας μη βιαζόμαστε, πριγκίπισσα.
Δεν αμφιβάλλω ότι είναι εξαιρετικός πολεμιστής,
μα οίκοι όπως των Κρέικχολ και των Μάλιστερ είναι σημαντικοί σύμμαχοι.
Το Σίγκαρντ, ας πούμε,
είναι η κύρια άμυνά μας ενάντια σε ληστές από τα Σιδερένια Νησιά.
Αυτοί είναι ιππότες αγώνων.
Τον πατέρα μου πρέπει να υπερασπίζεται κάποιος που γνώρισε αληθινή μάχη.
Σωστά;
Φυσικά, πριγκίπισσα.
Ας οργανώσουμε το χρίσμα του σερ Κρίστον τότε.
Η βαλιριανή πρωτεύουσα χτίστηκε σε ηφαίστειο, όπως το Ντράγκονστοουν.
Οι άρχοντες των δράκων, οι ανώτατοι ευγενείς,
ζούσαν εδώ, στην πλαγιά του ηφαιστείου,
κοντά στην πηγή της μαγείας και της δύναμής τους.
Αυτή ήταν το Ανόγκριον…
όπου οι μάγοι αίματος ασκούσαν την τέχνη τους.
Είναι θαυμάσιο αυτό που χτίσατε.
Όχι.
Εγώ απλώς μελετώ τις ιστορίες και παρέχω τα σχέδια.
Οι λιθοδόμοι το έχτισαν.
Πιστεύετε ότι το Γουέστερος μπορεί να γίνει μια νέα Βαλίρια;
Εξαρτάται αν μιλάς για το Φρίχολντ στο απόγειο ή στην πτώση του.
Πάνω από χίλιοι δράκοι,
ένα ναυτικό που εκτεινόταν σ' όλες τις θάλασσες του κόσμου.
Η δόξα της Παλιάς Βαλίρια δεν θα επιστρέψει.
Μα τις επτά κολάσεις.
Πώς είναι η Ρεϊνίρα;
Τι εννοείτε;
Πλέον μου μιλάει ελάχιστα.
Νομίζω πως δυσκολεύεται…
να συζητήσει προσωπικά ζητήματα.
Θα πάρει καιρό.
Έτσι συνέβη όταν έχασα τη μητέρα μου.
Μακάρι να με πλησίαζε.
Αν την πλησιάζατε εσείς;
Μερικές φορές προτιμώ ν' αντιμετωπίσω τον ίδιο τον Μαύρο Τρόμο
παρά τη 15χρονη κόρη μου.
Εγώ πιστεύω ότι θα σας ανοιγόταν αν το ζητούσατε.
Έχετε τον τρόπο σας, μεγαλειότατε.
Αναφέρεις τις συζητήσεις μας στη Ρεϊνίρα;
Απλώς…
Φοβάμαι ότι δεν θα τις καταλάβαινε.
Όχι, μεγαλειότατε.
Πέρασε μόλις μισός χρόνος από τον θάνατο της μητέρας μου.
Και ήδη προσπαθούν να τον παντρέψουν και να με αντικαταστήσουν ως διάδοχο.
Τους ξέρω αυτούς τους άντρες και πώς συνωμοτούν στα μυστικά συμβούλια
ενώ λείπω.
Μη σ' απασχολούν τα ζητήματα αρχόντων και βασιλέων, Ρεϊνίρα.
Τι κι αν παντρευόταν ξανά;
Ο πατέρας σου σ' αγαπάει.
Σ' επέλεξε για διάδοχο.
Δεν επέλεξε εμένα, απέρριψε τον Ντέιμον.
Γονάτισε μαζί μου.
Έτσι επικοινωνώ με τη μητέρα μου.
Εδώ στην ησυχία του Ναού…
νιώθω κοντά της.
-Ξέρω ότι ακούγεται χαζό. -Δεν το βρίσκω χαζό.
Ωραία.
Επειδή έλεγα να το δοκιμάσεις.
Δεν…
Αν όχι για μένα, ίσως γι' αυτούς.
Τι λέω;
Ό,τι θέλεις.
Το ξέρεις μόνο εσύ και οι θεοί.
Θέλω να μη με βλέπει μόνο σαν κορούλα του.
Ούτε ο δικός μου πατέρας ξέρει τη γλώσσα των κοριτσιών.
Όταν θέλω να του μιλήσω,
ξέρω ότι πρέπει να προσπαθήσω εγώ.
Σ' ευχαριστώ.
Μεγαλειότατε.
Χαίρομαι που συναντηθήκαμε.
Άναψαν τα αίματα σήμερα,
αλλά ήθελα να σας διαβεβαιώσω πόσο εκτιμώ τον δεσμό μεταξύ των οίκων μας.
Η Ρέινις είναι η αγαπημένη μου ξαδέρφη.
Ζητώ συγγνώμη για το ύφος στο μικρό συμβούλιο σήμερα, μεγαλειότατε.
Δεν είχα σκοπό να προσβάλω κανέναν.
Ο στόλος σου είναι από τα πιο σημαντικά αποκτήματα του βασιλείου μου.
Μα πρέπει να καταλάβεις,
ως βασιλιάς υποχρεούμαι ν' αποφεύγω τον πόλεμο μέχρι να γίνει αναπόφευκτος.
Κανείς μας δεν επιθυμεί πόλεμο.
Μπορώ να μιλήσω ευθέως, μεγαλειότατε;
Οι ελεύθερες απόψεις των συμβούλων μου είναι πάντα ευπρόσδεκτες.
Φοβάμαι ότι οι εχθροί μας έχουν βάλει στο μάτι το Ρεντ Κιπ.
Η βασίλισσα πέθανε.
Ένα κορίτσι έγινε διάδοχος του θρόνου, πρώτη φορά στην ιστορία.
Ο αδερφός του βασιλιά αποκληρώθηκε
και αξίωσε την έδρα των Ταργκάριεν στο Ντράγκονστοουν ανεμπόδιστος.
Και τώρα μια ξένη δύναμη ίδρυσε αποικία
στην πιο σημαντική θαλάσσια οδό μας.
Εμπνευσμένη εικόνα του βασιλείου μου, άρχοντα Κόρλις.
Είναι ειλικρινής, ξάδερφε.
Αυτήν τη στιγμή, το στέμμα θεωρείται ευάλωτο.
Και μια τυφλή εισβολή στα Στέπστοουνς είναι ο μόνος τρόπος
να δείξουμε ότι δεν είναι;
Για να διαφύγεις από μια θύελλα, πλέεις μέσα της ή πηγαίνεις γύρω της.
Μα ποτέ δεν κάθεσαι να την περιμένεις.
Έχεις συγκεκριμένο σχέδιο δράσης να προτείνεις, άρχοντά μου;
Ενώστε τις οικογένειές μας.
Παντρευτείτε την κόρη μας, τη Λέινα.
Ενώστε τους δύο μεγάλους βαλιριανούς οίκους.
Αν ενωθούν οι δράκοι των Ταργκάριεν και ο στόλος των Βελάριον,
θα δείξετε στο βασίλειο
ότι οι ισχυρότερες μέρες του στέμματος έρχονται, δεν πέρασαν.
Ομολογώ…
ότι δεν είχα σκεφτεί τον γάμο.
Ούτε μισός χρόνος δεν πέρασε από τον θάνατο της Έμα.
Το βασίλειο περιμένει να πάρεις νέα σύζυγο αργά ή γρήγορα,
για να ενισχύσεις τον οίκο σου και να κάνεις διαδόχους.
Δεν υπάρχει πιο κατάλληλη από τη Λέινα.
Δεν έχουμε μιλήσει πολύ.
Από…
Και λυπάμαι.
Πρέπει να μιλάμε ελεύθερα μεταξύ μας.
Εσύ μπορείς να πεις ό,τι θέλεις. Είσαι ο βασιλιάς.
Αγαπούσα τη μητέρα σου…
πολύ.
Κι εγώ.
Ο σερ Χάρολντ έφερε εξαιρετική ομάδα ιπποτών αγώνων.
Αλλά όταν τους μίλησα, ανακάλυψα ότι ο σερ Κρίστον
ήταν ο μόνος με εμπειρία σε αληθινή μάχη.
Θα γίνει εξαιρετικός ιππότης.
-Σήμερα στο μικρό συμβούλιο… -Μη δίνεις σημασία.
-Έχω κάποιες σκέψεις. -Είσαι μικρή.
Θα μάθεις.
Είναι η μόνη ελπίδα να σώσουμε το δάχτυλο, μεγαλειότατε.
Τα σκουλήκια θ' αφαιρέσουν τη νεκρή σάρκα κι ελπίζω να σταματήσουν τη σήψη.
Ναι.
Μίλησα σήμερα…
με τον άρχοντα Κόρλις και την πριγκίπισσα Ρέινις.
Πολύ φιλεύσπλαχνο εκ μέρους σας.
Σίγουρα ο άρχοντας Κόρλις το εκτίμησε.
Πρότεινε γάμο.
Με ποια, μεγαλειότατε;
Με τη λαίδη Λέινα.
Για να ενώσουμε τη δύναμη των οίκων μας
και να δείξουμε ότι οι ισχυρότερες μέρες της βασιλείας μου έρχονται.
Ο άρχοντας Κόρλις το παράκανε.
Τέτοια ζητήματα πρέπει να συζητούνται στο μικρό συμβούλιο.
Αυτό κάνω τώρα.
Λοιπόν;
Ποια είναι η συμβουλή σου, αγαπητέ Ότο;
Η λαίδη Λέινα…
είναι μικρή, μεγαλειότατε.
Όντως, μα οι πληγές που άνοιξε το Μεγάλο Συμβούλιο παραμένουν.
Ο γάμος με την κόρη τους θα βοηθούσε να γεφυρωθεί το χάσμα.
Και η ένωση δύο βαλιριανών οίκων
θα έδειχνε ενότητα σε όλο το βασίλειο και πέρα από αυτό.
Ο Μέγας Μέιστερ μιλάει λογικά.
-Φοβάμαι τι θα πει η Ρεϊνίρα. -Τι σημασία έχει, μεγαλειότατε;
Η μητέρα της πέθανε, ο πατέρας της πρέπει να διαιωνίσει τον βασιλικό οίκο.
Κι εγώ αγαπούσα πολύ τη σύζυγό μου.
Ο πόνος του θανάτου της ακόμα με στοιχειώνει.
Κι αν αναγκαστώ να…
την αντικαταστήσω για το καθήκον…
Είστε ο βασιλιάς, μα δεν σας ζηλεύω.
Πώς ήταν να πετάτε με τον Μαύρο Τρόμο;
Ήσασταν ο τελευταίος ιππέας του Μπαλέριον.
Μόνο για λίγο, πριν πεθάνει.
Με τον Μπαλέριον πέθανε η τελευταία ανάμνηση της Παλιάς Βαλίρια.
Μα η Βέιγκαρ ζει ακόμα.
Κάπου.
Δεν χωράει στο Ντράγκονπιτ.
Κάποιοι θα έλεγαν ούτε στον κόσμο μας.
Ξέρετε πού φωλιάζει;
-Ορίστε; -Ξέρετε πού είναι η Βέιγκαρ τώρα;
Οι φύλακες των δράκων λένε ότι φώλιασε κάπου στην ακτή της Στενής Θάλασσας.
Οι εργάτες στο Σπάισταουν λένε ότι ακούν το τραγούδι της μερικές φορές.
Λένε ότι είναι λυπητερό.
Μέχρι και οι δράκοι νιώθουν μοναξιά.
Μεγαλειότατε;
Θα ήταν μεγάλη τιμή να ενώσουμε τους οίκους μας όπως στην Παλιά Βαλίρια.
Θα σας χάριζα πολλά παιδιά αγνού βαλιριανού αίματος,
ώστε να ενισχύσουμε τον βασιλικό οίκο και το βασίλειο.
Αυτό σού είπε ο πατέρας σου να πεις;
Η μητέρα σου τι σου είπε;
Ότι δεν χρειάζεται να κοιμηθούμε μαζί μέχρι να γίνω 14.
Σ' ενοχλεί, έτσι;
Ο πατέρας μου είναι βασιλιάς.
Έχει καθήκον να πάρει νέα σύζυγο και να ενισχύσει τον οίκο του.
Δεν ζήτησα μάθημα πολιτικής. Ρώτησα αν σ' ενοχλεί.
Η Λέινα είναι κόρη σου. Εσένα σ' ενοχλεί;
Φυσικά.
Μα καταλαβαίνω την τάξη των πραγμάτων.
Για σένα δεν ξέρω.
Αν προσπαθείς να μου προκαλέσεις θυμό, να ξέρεις ότι αποτυγχάνεις, πριγκίπισσα.
Το αντίθετο.
Είτε είναι η κόρη μου είτε κάποια άλλη,
ο πατέρας σου θα παντρευτεί αργά ή γρήγορα.
Η νέα του σύζυγος θα γεννήσει νέους διαδόχους,
και το πιθανότερο είναι κάποιος από αυτούς να είναι αρσενικός.
Κι όταν φτάσει στην ηλικία σου και ο πατέρας σου πεθάνει,
οι άντρες του βασιλείου θα περιμένουν να γίνει αυτός διάδοχος, όχι εσύ.
Αυτή είναι η τάξη των πραγμάτων.
Όταν γίνω βασίλισσα, θα δημιουργήσω νέα τάξη.
Πολύ θα το ευχόμουν, Ρεϊνίρα.
Μα οι άντρες του βασιλείου είχαν ήδη την ευκαιρία
να ορίσουν βασίλισσα στο Μεγάλο Συμβούλιο,
και την αρνήθηκαν.
Εσένα αρνήθηκαν, πριγκίπισσα Ρέινις.
Τη βασίλισσα που δεν έγινε βασίλισσα.
Μπροστά μου γονάτισαν και με αποκάλεσαν διάδοχο του θρόνου.
Το θυμίζεις στους άντρες του πατέρα σου όταν τους κουβαλάς τα ποτήρια;
Άκου τη σκληρή αλήθεια που κανείς δεν σου έχει πει:
Οι άντρες προτιμούν να κάψουν το βασίλειο…
παρά να δουν γυναίκα στον Σιδερένιο Θρόνο.
Και ο πατέρας σου δεν είναι χαζός.
Το μικρό συμβούλιο με προτρέπει να παντρευτώ ξανά.
Το βασίλειο θέλει νέα βασίλισσα.
Μια καλή βασίλισσα που θα καθησυχάζει τους υπηκόους σας.
Έχουν κάποια συγκεκριμένη κατά νου;
Ο άρχοντας Κόρλις Βελάριον πρότεινε το χέρι της κόρης του.
Της λαίδης Λέινα.
Πολύ ταιριαστή, μεγαλειότατε.
Ομολογώ, δεν γνωρίζω καλά τη Λέινα.
Είμαι σίγουρη ότι είναι καλή.
Και ότι θ' απολαύσει την παρέα σας. Όπως εγώ, μεγαλειότατε.
Σας έφερα κάτι.
Είπα στους λιθοδόμους να το φτιάξουν.
Είναι…
Πολύ ευγενική χειρονομία, Άλισεντ.
Πολύ ευγενική.
Περάστε.
Το Χέρι, μεγαλειότατε.
Μεγαλειότατε, συγκάλεσα έκτακτη συνεδρίαση του μικρού συμβουλίου.
Γιατί;
Καλύτερα να το ακούσετε απευθείας.
Καλώς.
Συνέβη στο σκοτάδι της νύχτας, άρχοντές μου, την Ώρα της Νυχτερίδας.
Ο ληστής μάς διέφυγε.
Πώς είναι δυνατόν ένα αβγό δράκου
να κλάπηκε ενώ υπήρχαν 50 φύλακες;
Ο πρίγκιπας Ντέιμον ήταν ο δράστης, μεγαλειότατε.
-Ο Ντέιμον; -Ο πρίγκιπας άφησε μια επιστολή
που ίσως εξηγήσει.
"Με μεγάλη χαρά ο Ντέιμον Ταργκάριεν,
πρίγκιπας του Ντράγκονστοουν και νόμιμος διάδοχος του Σιδερένιου Θρόνου,
ανακοινώνει ότι θα παντρευτεί για δεύτερη φορά
σύμφωνα με την παράδοση της Παλιάς Βαλίρια.
Η σύζυγος θα λάβει τον τίτλο λαίδη Μισάρια του Ντράγκονστοουν.
Η εξοχοτάτη είναι έγκυος και θα τοποθετήσει ένα αβγό δράκου
στο λίκνο του βρέφους, σύμφωνα με το έθιμο του οίκου των Ταργκάριεν".
Ο πρίγκιπας σάς κάλεσε στον γάμο του, μεγαλειότατε.
-Είναι σε δύο μέρες. -Μα τους θεούς.
Ποια είναι η λαίδη Μισάρια;
-Πιστεύουμε… -Η πόρνη του Ντέιμον.
-Αυτό είναι ανταρσία. -Συμφωνώ απολύτως.
Ο αδερφός μου θέλει να με προκαλέσει. Αν απαντήσω, του δίνω αυτό που θέλει.
Το βασίλειο παρακολουθεί.
Τι θέλετε να κάνω;
Να τον στείλω στο Τείχος;
Ίσως να τον αποκεφαλίσω.
Ο Ντέιμον κατέλαβε το Ντράγκονστοουν,
περιέβαλε τον εαυτό του μ' έναν στρατό από Χρυσούς Μανδύες,
και τώρα έκλεψε ένα επικίνδυνο όπλο…
Ποιο αβγό πήρε ο Ντέιμον;
Της Ντριμφάιρ, πριγκίπισσα.
Αυτό που επιλέξατε για την κούνια του πρίγκιπα Μπέιλον.
Συγκέντρωσε ένα άγημα, Ότο.
Θα πάω στο Ντράγκονστοουν και θα τον σύρω εδώ εγώ ο ίδιος.
Μεγαλειότατε.
Συγγνώμη, δεν μπορώ να το επιτρέψω.
Είναι πολύ επικίνδυνο. Ο Ντέιμον δεν έχει όρια.
Αφήστε εμένα να πάω.
Είσαι το πιο όμορφο κορίτσι στην αυλή. Γιατί αυτοκαταστρέφεσαι;
Θα δεις τον βασιλιά απόψε;
Αν το επιθυμείς.
-Καλημέρα, σερ Κρίστον. -Λαίδη μου.
Συγκέντρωσα 20 από τους καλύτερους φρουρούς σας, Άρχοντα Χέρι.
Θα έρθει κι ο σερ Χάρολντ.
Να προσέχετε το Χέρι, σερ Κρίστον.
Καλώς ήρθες στο Ντράγκονστοουν, Ότο.
Η κατοχή σου στο νησί τελείωσε.
Θα παραδώσεις το αβγό του δράκου,
θα διαλύσεις τον στρατό σου, θα διώξεις την πόρνη σου…
και θα αφήσεις το Ντράγκονστοουν με εντολή του βασιλιά…
Πού είναι ο βασιλιάς; Δεν τον βλέπω.
Ο μεγαλειότατος δεν θ' ασχολούνταν με μια τέτοια φάρσα.
-Σερ Κρίσπιν, είπαμε; -Σερ Κρίστον Κόουλ, πρίγκιπά μου.
Ναι. Συγγνώμη. Δεν θυμόμουν.
Ίσως θυμάστε τότε που σας έριξα από το άλογό σας.
-Πολύ καλό. -Αξιολύπητο σόου, Ντέιμον.
Τόσο πολύ θέλεις την προσοχή του βασιλιά
που έστησες ενέδρα σαν κοινός πορτοφολάς;
Απλώς τηρώ τις παραδόσεις του οίκου μου.
Όπως έκανε ο αδερφός μου για τον διάδοχό του.
Αυτές οι παραδόσεις είναι για τα γνήσια βασιλικά τέκνα,
όχι για τα μπάσταρδα που γεννά μια κοινή πόρνη.
-Η λαίδη Μισάρια θα γίνει σύζυγός μου. -Είναι βδέλυγμα.
Με κάθε ανάσα, λερώνεις τ' όνομά σου και τη βασιλεία του αδερφού σου.
Η αγάπη μας δεν ξέρει από τίτλους και παραδόσεις.
Κι εσείς, άντρες της Φρουράς της Πόλης, βοηθάτε τον πρίγκιπα στην προδοσία;
Ο βασιλιάς μ' έκανε διοικητή τους. Μου είναι πιστοί.
Ήρθες για το αβγό.
Να το.
Τρελάθηκες;
-Δεν θα επιβίωνες ποτέ. -Ευτυχώς ούτε εσύ.
Αν επιλέξεις βία εδώ, κηρύσσεις πόλεμο ενάντια στον βασιλιά σου.
Υπέροχα.
Ακόμα κι αν πεθάνει το αγέννητο παιδί σου και η μητέρα του;
Όλοι σας, βάλτε τα σπαθιά στις θήκες.
-Τι κάνετε εδώ, πριγκίπισσα; -Αποτρέπω την αιματοχυσία.
Σερ Κρίστον, συνόδευσε την πριγκίπισσα σε ασφαλές σημείο.
Μην τρομάξετε τη Σάιραξ, άρχοντές μου. Είναι πολύ προστατευτική μαζί μου.
Ο πατέρας μου με όρισε πριγκίπισσα του Ντράγκονστοουν.
Στο κάστρο μου ζεις, θείε.
Όχι μέχρι να ενηλικιωθείς.
Εξόργισες τον βασιλιά σου.
Δεν καταλαβαίνω γιατί.
Είναι μέρα γιορτής. Παντρεύομαι.
Έχεις ήδη σύζυγο.
Δεν την επέλεξα εγώ.
Κι έπρεπε να κλέψεις το αβγό του αδερφού μου;
Εσύ μοιράστηκες την κούνια σου μ' έναν δράκο.
Θέλω το ίδιο για το παιδί μου.
Θ' αποκτήσεις παιδί;
Κάποια μέρα.
Εδώ είμαι, θείε.
Το αντικείμενο του μένους σου.
Ο λόγος που αποκληρώθηκες.
Αν θέλεις να ξαναγίνεις διάδοχος, πρέπει να με σκοτώσεις.
Κάν' το, λοιπόν.
Να τελειώνει ο μπελάς.
Ανακοίνωσες ότι θα παντρευτούμε;
Αύριο.
Και ότι είμαι έγκυος.
Με το παιδί σου.
Ίσως όταν παντρευτούμε, μπορούμε να το κάνουμε πραγματικότητα.
Φρόντισα εδώ και πολύ καιρό να μη με απειλήσει ποτέ μια γέννα.
Ωραία. Τα παιδιά μπορούν να γίνουν ενοχλητικά.
Ορκίστηκες να με προστατεύεις, Ντέιμον.
Το Ντράγκονστοουν είναι ασφαλές.
Μέχρι ν' αποφασίσει ο βασιλιάς να πάρει πίσω την προγονική του έδρα.
Οι άντρες του δεν θ' αποκεφαλίσουν τον πρίγκιπα,
αλλά τι θα έκαναν στην κοινή πόρνη
που λέει ότι παντρεύτηκε και άφησε έγκυο;
Κανείς δεν θα σου κάνει κακό.
Μ' έχουν πουλήσει άπειρες φορές,
ξεκινώντας από μια πατρίδα που δεν θυμάμαι πια.
Τα περισσότερα χρόνια μου τα έζησα στον τρόμο.
Είσαι ασφαλής μαζί μου. Τ' ορκίζομαι.
Εσύ είσαι Ταργκάριεν.
Μπορείς να παίζεις τα ανόητα παιχνίδια σου με τον βασιλιά, ενώ εγώ όχι.
Δεν τάχθηκα στην υπηρεσία σου για χρυσό ή εξουσία ή κοινωνική θέση.
-Ήρθα σ' εσένα για να λυτρωθώ. -Να λυτρωθείς;
Από τι;
Από τον φόβο.
Όχι, παρακαλώ, άρχοντα Λάιονελ.
Θέλω μια ελεύθερη γνώμη.
Μόνο τέτοια θα σας έδινα, μεγαλειότατε.
Από τότε που διάβασαν τ' όνομά μου οι αρχιμέιστερ στο Μεγάλο Συμβούλιο,
νιώθω το ζηλόφθονο βλέμμα του Κόρλις Βελάριον από το Μπλακγουότερ.
Έχετε την υψηλότερη θέση στο βασίλειο.
Στους περήφανους άντρες δεν αρέσει να είναι από κάτω.
Ναι.
Λέινα Βελάριον.
Ο άρχοντας Κόρλις είναι ο στόλαρχός σας.
Κι αυτή είναι η μεγαλύτερη κόρη του πλουσιότερου οίκου στο βασίλειο.
Προέρχεται από άψογη βαλιριανή γενιά
και έχει αίμα Ταργκάριεν.
-Τι να μη σας αρέσει; -Είναι 12 ετών.
Θα μεγαλώσει.
Δεν ζήτησα να παντρευτώ.
Ως βασιλιάς, έχεις αξίωση στα πάντα.
Ακόμα και σ' όσα δεν θέλεις.
Δεν μπορείτε ν' αναβάλετε τον γάμο για πολύ.
Αν απορρίψω την πρόταση του άρχοντα Κόρλις;
Δεν θα το πάρει καλά.
Φοβάμαι πως μόνο μια ευθεία γραμμή προς τον θρόνο θα τον ικανοποιούσε.
Πρέπει να σκεφτείτε και ότι βρισκόμαστε
στα πρόθυρα πολέμου στα Στέπστοουνς.
Και το Θαλάσσιο Φίδι έχει τα μισά πλοία του βασιλείου.
Δεν θα τολμούσε να μην τα δώσει ενώ τα χρειάζεται το βασίλειο.
-Ποιος είναι αυτός να με απειλεί; -Κανείς.
Μα καλύτερα να έχετε το Ντρίφτμαρκ σύμμαχο παρά εχθρό.
Το Θαλάσσιο Φίδι έπαιξε δίκαια δεδομένης της θέσης του.
-Αν θέλετε την ελεύθερη γνώμη μου… -Τη θέλω.
…πρέπει να παντρευτείτε τη Λέινα Βελάριον.
Ικανοποιήστε τον άρχοντα Κόρλις και κάντε τον μόνιμο σύμμαχο.
Μεγαλειότατε. Η πριγκίπισσα επέστρεψε από το Ντράγκονστοουν.
Το Ντράγκονστοουν;
Μεγαλειότατε.
Με παράκουσες.
Έφυγες από το Κινγκς Λάντινγκ χωρίς να πεις λέξη.
Και ενήργησες χωρίς την άδεια του στέμματος.
Είσαι η μόνη μου διάδοχος!
Μπορούσες να σκοτωθείς!
Να καθίσω;
Πήγες στο Ντράγκονστοουν.
Και πήρα το αβγό χωρίς αιματοχυσία.
Δεν ξέρω αν ο σερ Ότο θα το κατάφερνε μόνος.
Ναι…
Μερικές φορές ξεχνώ πόσο της μοιάζεις.
Η απουσία της μητέρας σου…
είναι μια πληγή που δεν θα κλείσει.
Χωρίς αυτή,
το Ρεντ Κιπ έχασε μια ζεστασιά που δεν θα ξαναβρεί ποτέ.
Χαίρομαι που το ακούω.
Που ξέρω ότι δεν πενθώ μόνη.
Μακάρι να ήξερα…
τι να σου πω μετά τον θάνατό της.
Δυσκολεύτηκα να καταλάβω ότι η κόρη μου έγινε γυναίκα τόσο γρήγορα.
Μα ξέρω…
ότι καταλαβαίνει τι περιμένουν από μένα.
Ο βασιλιάς πρέπει να πάρει νέα σύζυγο.
Ποτέ δεν θ' αντικαθιστούσα τη μητέρα σου.
Ούτε εσένα θ' αντικαταστήσω ως διάδοχο.
Μα είσαι η μόνη μου διάδοχος.
Και ο οίκος μας είναι ευάλωτος, μπορεί να χαθεί εύκολα.
Αν παντρευτώ, θ' αρχίσω να διασφαλίζω την καλύτερη άμυνά μας.
Εναντίον ποιου;
Όποιου τολμήσει να τα βάλει μαζί μας.
Δεν θέλω ν' αποξενωθούμε.
Είσαι ο βασιλιάς.
Το πρώτο σου καθήκον είναι προς το βασίλειο.
Η μητέρα θα το καταλάβαινε.
Όπως το καταλαβαίνω εγώ.
Δεν πρέπει να εκπλήσσεστε.
Τα Σιδερένια Νησιά ακολουθούν δικούς τους νόμους.
Πρέπει να επιβάλουμε φόρο.
Καλημέρα, άρχοντές μου.
Αποφάσισα να πάρω νέα σύζυγο.
Σκοπεύω να παντρευτώ…
τη λαίδη Άλισεντ Χαϊτάουερ…
πριν τελειώσει η άνοιξη.
Αυτό είναι παράλογο.
Ο οίκος μου είναι βαλιριανός,
η μεγαλύτερη δύναμη στο βασίλειο.
Κι εγώ είμαι ο βασιλιάς σου.
Ρεϊνίρα.
Οι ρίζες του οίκου των Βελάριον φτάνουν ως την Παλιά Βαλίρια.
Είναι πιο αρχαίος κι από τον οίκο των Ταργκάριεν…
σύμφωνα με κάποια κείμενα.
Μα σε αντίθεση με τους Ταργκάριεν, δεν ήμασταν άρχοντες δράκων.
Για αιώνες ο οίκος μου έπρεπε να επιβιώνει από τη θάλασσα
με σθένος και τύχη.
Όταν ανέβηκα στον θρόνο του Ντρίφτγουντ…
ήξερα τι ήθελα.
Οπότε πήγα και το πήρα.
Σε αντίθεση με κάθε άλλο άρχοντα, εγώ έχτισα την υψηλή έδρα του οίκου μου
με τις δικές μου δυνάμεις.
Πάντα πίστευα ότι εγώ κι εσύ είμαστε από την ίδια πάστα.
Δεν ήξερα ότι είχες αδερφό βασιλιά.
Και οι δύο χρειάστηκε ν' ανοίξουμε τον δρόμο μας στον κόσμο.
Μας έχουν παραβλέψει. Πολύ συχνά.
Με κάλεσες στο Ντρίφτμαρκ για να μου θυμίσεις τη χαμηλή μου θέση,
ή υπήρχε άλλος λόγος;
Έμαθες τα προβλήματα στα Στέπστοουνς;
Ένας πρίγκιπας από το Μιρ ταΐζει άντρες του Γουέστερος στα καβούρια.
Ζήτησα από τον βασιλιά να στείλει το ναυτικό μου εκεί.
Μα αρνήθηκε.
Ποτέ δεν ήταν το δυνατό σημείο του αδερφού μου.
Ποιο;
Να είναι βασιλιάς.
Ο Καβουροταϊστής έχει ισχυρούς υποστηρικτές στις Ελεύθερες Πόλεις
που θέλουν να δουν το Γουέστερος αποδυναμωμένο.
Και οι αποτυχίες του βασιλιά τού επέτρεψαν να συσσωρεύσει δύναμη.
Αν κλείσουν οι θαλάσσιες οδοί,
ο οίκος μου θα σακατευτεί.
Δεν δέχομαι να εξαθλιωθεί το Ντρίφτμαρκ ενώ ο βασιλιάς τεμπελιάζει
με τσιμπούσια και χορούς και αγώνες.
Εγώ θα μιλώ όπως θέλω για τον αδερφό μου.
Εσύ όχι.
Η αναμονή στα Στέπστοουνς είναι ευκαιρία
ν' αποδείξεις την αξία σου σε όποιον την αμφισβητεί ακόμα.
Είμαστε οι δευτερότοκοι του βασιλείου, Ντέιμον.
Δεν μας χαρίζεται η αξία μας.
Πρέπει να τη φτιάξουμε.